**APSTIPRINĀTS:**

AS ,,Daugavpils satiksme”

Iepirkuma komisijas sēdē

2018.gada 8.novembra

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_ V.Šops

**IEPIRKUMA**

**“Elektroenerģijas iegāde AS “Daugavpils satiksme” vajadzībām”,**

**identifikācijas Nr. ASDS/2018/105**

**NOLIKUMS**

Daugavpilī, 2018

**1. Iepirkuma identifikācijas numurs, Pasūtītājs**

1.1.Iepirkuma identifikācijas numurs ir ASDS/2018/105.

1.2. Pasūtītājs:

|  |  |  |
| --- | --- | --- |
| Pasūtītāja nosaukums | AS ,,Daugavpils satiksme” | |
| Adrese | 18.Novembra iela 183, Daugavpils, LV-5417 | |
| Reģ. Nr | 41503002269 | |
| Kontaktpersona | Valērijs Šops | |
| Tālruņa numurs | 65433632 | |
| Faksa numurs | 65434203 | |
| e-pasta adrese | info@dsatiksme.lv | |
| Darba laiks | pirmdiena, otrdiena, trešdiena, ceturtdiena | 8:00 – 12:00, 12:45 – 17:00 |
| piektdiena | 8:00 – 12:00, 12:45 – 15:45 |
|  |  |

1.3. Iepirkuma ,,Elektroenerģijas iegāde AS ,,Daugavpils satiksme” vajadzībām”, nolikumu (turpmāk – Nolikums) ar visiem pielikumiem ir brīvi pieejams Pasūtītāja mājas lapā internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājas lapā [www.daugavpils.lv](http://www.daugavpils.lv). Ar nolikumu papīra formātā piegādātāji var iepazīties, ierodoties 18.Novembra ielā 183, Daugavpilī, AS ,,Daugavpils satiksme’’, 2.stāvā 1.kab., pirmdienās, otrdienās, trešdienās, ceturtdienās - no plkst. 08:00 līdz 12:00 un no plkst. 12:45 līdz 17:00, un piektdienās –no plkst.08:00 līdz 12:00 un no plkst. 12:45 līdz plkst. 15:45.

* 1. Nolikuma grozījumi un atbildes uz piegādātāju jautājumiem tiek publicētas Pasūtītāja mājas lapā internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājas lapā [www.daugavpils.lv](http://www.daugavpils.lv). Piegādātāja pienākums ir pastāvīgi sekot mājas lapās publicētajai informācijai un ņemt vērā to, sagatavojot savu piedāvājumu.

Pasūtītājs veic iepirkumu saskaņā ar noteikumiem „Par AS „Daugavpils satiksme” iepirkumu procedūras veikšanas kārtību, ja paredzamā līgumcena ir mazāka par Ministru kabineta noteiktajām līgumcenu robežām” prasībām.

**2. Iepirkuma priekšmets, līguma izpildes laiks un vieta**

2.1. Iepirkuma priekšmets ir elektroenerģijas iegāde AS ,,Daugavpils satiksme” vajadzībām atbilstoši tehniskās specifikācijas prasībām (Nolikuma pielikums Nr.4).

2.2. Līguma izpildes termiņš **–** viens gads no līguma parakstīšanas dienas.

2.3. Līguma izpildes vieta – Daugavpils, Latvija.

**3.** **Piedāvājuma iesniegšanas un atvēršanas vieta, datums, laiks, kārtība un derīguma termiņš**

3.1. Pretendenti piedāvājumus var iesniegt līdz **2018.gada 11.decembim, plkst. 10:00** AS ,,Daugavpils satiksme”, 18.novembra ielā 183, Daugavpilī, 2.stāva 1.kab.

3.2.Piedāvājums jāiesniedz personīgi vai atsūtot to pa pastu AS ,,Daugavpils satiksme”, 18.Novembra ielā 183, Daugavpils, LV – 5417. Pasta sūtījumam jābūt nogādātam līdz **2018.gada 11.decembrim, plkst. 10:00**.

3.3.Piedāvājumi tiks atvērti **2018.gada 11.decembrī plkst. 10:00**, AS ”Daugavpils satiksme”, 18.novembra ielā 183 , Daugavpilī, 2.stāva, 5.kab.

3.4. Ja piedāvājums iesniegts pēc norādītā piedāvājumu iesniegšanas termiņa beigām, vai nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to nereģistrē un neatvērtu atdod vai nosūta atpakaļ Pretendentam.

3.5. Pretendenta piedāvājumam jābūt spēkā 120 (viens simts divdesmit) kalendārās dienas no 3.3.punktā norādītā termiņa.

**4. Piedāvājuma noformējums**

* 1. Piedāvājumā jāiekļauj dokumenti šādā secībā:

4.1.1. titullapa ar norādi: “Iepirkumam “Elektroenerģijas iegāde AS “Daugavpils satiksme” vajadzībām””, kā arī Pretendenta nosaukums un juridiskā adrese,

4.1.2. satura rādītājs ar lapu numerāciju,

4.1.3. atlases dokumenti.

4.2. Visa Nolikumā noteiktā informācija Pretendentam jāiesniedz rakstiski un atbilstoši Nolikumam pievienotajiem pielikumiem.

4.3. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Pretendenta atlases dokumentus, tehnisko un finanšu piedāvājumu var iesniegt arī citā valodā, ja tiem ir pievienots tulkojums latviešu valodā saskaņā ar 2000.gada 22.augusta MK noteikumu Nr.291 „[Kārtība, kādā apliecināmi dokumentu tulkojumi valsts valodā](http://www.likumi.lv/doc.php?id=10127)” prasībām. Par dokumentu tulkojuma atbilstību oriģinālam atbild Pretendents.

4.4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām.

4.5. Piedāvājums jāiesniedz ar cauršūtām un sanumurētām lapām, ar papīra uzlīmi, kas nostiprina auklu. Uz papīra uzlīmes izvieto apliecinājuma tekstu “Sanumurētas un cauršūtās [caurauklotas] x (xx) lapas”, kur zīmes ,,x” vietā norāda ar cipariem, bet zīmes ,,xx” vietā – ar vārdiem rakstītu atbilstošu lapu skaitu. Minēto apliecinājuma tekstu ar parakstu apliecina tā persona, kura sanumurēja un cauršuva (cauraukloja) dokumenta atsavinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums.

4.6. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.

4.7. Pretendentam jāiesniedz 1 (viens) piedāvājuma oriģināls un 1 (vienu) kopiju, katrs savā iesējumā. Uz oriģināla iesējuma pirmās lapas augšējā labajā stūrī ar lielajiem burtiem jābūt norādei "ORIĢINĀLS", uz kopijas iesējumiem pirmās lapas augšējā labajā stūrī ar lielajiem burtiem jābūt norādei "KOPIJA". Apliecinājuma uzrakstā norāda ar lielajiem burtiem rakstītus atbilstošus vārdus "KOPIJA PAREIZA". Dokumenta atvasinājuma apliecinātājas personas pilnu amata nosaukumu (ievērot arī pilnu organizācijas nosaukumu), personisko parakstu un tā atšifrējumu, apliecinājuma vietas nosaukumu, apliecinājuma datumu.

4.8. Oriģināla un kopiju iesējumiem jābūt iepakotiem vienā pakā ar norādi: AS ,,Daugavpils satiksme”, 18.Novembra ielā 183, Daugavpilī, LV-5417, piedāvājums iepirkumam ,,Elektroenerģijas iegāde AS ,,Daugavpils satiksme” vajadzībām”, neatvērt līdz **2018.gada 11.decembrim, plkst. 10:00**, Pretendenta nosaukums, adrese, tālrunis.

4.9. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums’’.

1. **Atlases dokumenti**

Pretendentam jāiesniedz :

5.1. Komersanta vadītāja parakstīta pilnvara, kas apliecina pilnvarotās personas tiesības parakstīt piedāvājumu iepirkumam, ja to paraksta pilnvarotā persona;

5.2. Pretendenta parakstīts pieteikums par piedalīšanos iepirkumā (saskaņā ar Nolikuma pielikumu Nr.1).

5.3. Pretendenta rakstisks apliecinājums, ka uz Pretendentu neattiecas Sabiedrisko pakalpojumu sniedzēju iepirkumu likuma 42.panta pirmās daļas noteikumi:

1) Pretendents vai persona, kurai ir Pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo Pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3) Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu iecietības programmas ietvaros kandidātu vai pretendentu ir atbrīvojusi no naudas soda vai naudas sodu samazinājusi;

4) ir pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz paredzamajam līguma izpildes beigu termiņam kandidāts vai pretendents būs likvidēts;

5) Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu un nekustamā īpašuma nodokļa parādi, kas kopsummā katrā valstī pārsniedz 150 euro;

6) Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju;

7) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi šīs daļas 1., 2., 3., 4., 5. un 6.punktā minētie nosacījumi.

5.3.punktā minētie minētie izslēgšanas nosacījumi netiek piemēroti, ja:

1) no dienas, kad kļuvis neapstrīdams tiesas spriedums vai prokurora priekšraksts par sodu saistībā ar šā panta pirmās daļas 1.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši trīs gadi;

2) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 2.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 18 mēneši;

3) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 3.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 12 mēneši.

Attiecībā uz Pretendentu un šā punkta pirmās daļas 7.punktā minēto personu šā punkta 1., 2. un 3.punktā minētie izslēgšanas nosacījumi netiek piemēroti, ja:

1) no dienas, kad kļuvis neapstrīdams tiesas spriedums vai prokurora priekšraksts par sodu saistībā ar šā panta pirmās daļas 1.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši trīs gadi;

2) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 2.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 18 mēneši;

3) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 3.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 12 mēneši.

\* *Pretendentiem sk. Nolikuma 10.4.p.- 10.6.p.*

5.4. Kompetentas institūcijas izziņu, kas apliecina, ka Pretendentam un ,,Sabiedrisko pakalpojumu sniedzēju iepirkumu likuma’’ 42.panta pirmās daļas 7.punktā minētajai personai, ja tie ir reģistrēti ārvalstī vai ārvalstī ir to pastāvīgā dzīvesvieta, attiecīgajā ārvalstīnav pasludināts maksātnespējas process un tas neatrodas likvidācijas stadijā (izdota ne agrāk kā trīs mēnešus pirms iesniegšanas dienas).

5.5.Kompetentas institūcijas izziņu, ka Pretendentam un ,,Sabiedrisko pakalpojumu sniedzēju iepirkumu likuma’’ 42.panta pirmās daļas 7.punktā minētajai personai, ja tie ir reģistrēti ārvalstī vai ārvalstī ir to pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu un nekustamā īpašuma nodokļa parādu, kas kopsummā pārsniedz 150 euro (izdota ne agrāk kā trīs mēnešus pirms iesniegšanas dienas).

5.6. Izziņu, kuru izdevusi Valsts darba inspekcija un kura apliecina, ka pretendents un Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētā persona Latvijā un ārvalstī nav sodīti par „Sabiedrisko pakalpojumu sniedzēju iepirkumu likuma” 42.panta pirmās daļas 2.punktā minētajiem darba tiesību pārkāpumiem.

5.7. Pretendenta izziņu par to, ka Pretendenta vidējais finanšu apgrozījums (neto) gadā par trim iepriekšējiem gadiem ir lielāks par Pretendenta piedāvāto līgumcenu. Pretendentiem, kuri tirgū darbojas mazāk kā trīs gadi, nav liegta iespēja piedalīties iepirkuma procedūrā. Šādi pretendenti iesniedz izziņu par to, ka Pretendenta vidējais finanšu apgrozījums (neto) pretendenta darbības periodā ir lielāks par piedāvāto līgumcenu. (Nolikuma pielikums Nr.2).

5.8. Sabiedrisko pakalpojumu regulēšanas komisijas izsniegtas speciālas atļaujas (licences) elektroenerģijas tirdzniecībai Latvijas Republikas teritorijā apliecināta kopija.

5.9. Pretendentam iepriekšējo 3 (trīs) gadu laikā jābūt pieredzei elektroenerģijas piegādei Pasūtītājiem vismaz 3 000 000 (trīs miljoni) elektroenerģijas kWh (kilovatu) (jāaizpilda Nolikuma pielikums Nr.3 ).

5.10. Pretendenta apliecinājumu, ka Pretendentam ir spēkā esošs sistēmas lietošanas līgums ar tādu sistēmas operatoru, kura licences darbības zona aptver Daugavpils pilsētas pašvaldības administratīvo teritoriju, kā arī noslēgts balansēšanas līgums ar pārvades sistēmas operatoru.

* 1. Pretendenta apliecinājums brīvā formā, ka pretendents piekrīt Elektroenerģijas

tirdzniecības līguma projekta nosacījumiem (Nolikuma pielikums Nr.6).

* 1. Pretendenta apliecinājums,ka Pretendents nodrošinās elektroenerģijas piegādi

atbilstoši Tehniskas specifikācijā Pielikums Nr.4 norādītājam.

* 1. Aizpildīts Finanšu piedāvājums atbilstoši Nolikuma pielikuma Nr.5.

**6. Piedāvājuma izvēles kritērijs.**

6.1. Piedāvājuma izvēles kritērijs – piedāvājums ar viszemāko cenu.

**7. Piedāvājumu labošana un atsaukšana.**

7.1.Pretendents var grozīt vai atsaukt savu iesniegto piedāvājumu, par to rakstiski paziņojot līdz piedāvājumu iesniegšanas termiņa beigām.

7.2.Pretendenta paziņojums par labojumu vai atsaukšanu ir jāsagatavo un jāapzīmogo atbilstoši tiem Nolikuma noteikumiem, kas attiecas uz Piedāvājuma noformēšanu un iesniegšanu. Uz iepakojuma attiecīgi atzīmējot "LABOJUMS" vai "ATSAUKŠANA", un jānogādā AS ,,Daugavpils satiksme’’, 18.Novembra ielā 183, Daugavpilī, 2.stāvā, 1. kab.

**8. Iepirkuma dokumentu izskaidrojums.**

8.1. Pretendentam, kas vēlas jebkuru iepirkuma dokumentu skaidrojumu, rakstiski pa pastu, e-pastu vai faksu jānosūta pieprasījums Pasūtītājam.

8.2. Ja Pretendents ir laikus pieprasījis papildus informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām.

8.3. Ja Pasūtītājs sniedz papildu informāciju vai skaidrojumu kādam no Piegādātajiem, tad Pasūtītājs vienlaikus izsūta papildu informāciju vai skaidrojumu piegādātājam, kas uzdevis jautājumu, un izvieto šo informāciju mājaslapās internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), kurās ir pieejami iepirkuma procedūras dokumenti, norādot arī uzdoto jautājumu.

**9. Iepirkuma dokumentu grozījumi.**

9.1. Pasūtītājs var izdarīt grozījumus Nolikumā, ja tādējādi netiek būtiski mainītas specifikācijas, darbu daudzumu saraksts vai citas prasības. Ja Iepirkuma dokumentos ir izdarīti grozījumi un ir pagājusi puse no piedāvājumu iesniegšanas termiņa vai ilgāks laiks, piedāvājumu iesniegšanas termiņš pēc tam, kad Iepirkuma dokumentu grozījumi ir publicēti [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), nedrīkst būt īsāks par pusi no sākotnēji noteiktā piedāvājumu iesniegšanas termiņa.

9.2. Ja Pasūtītājs veicis grozījumus Nolikumā, tas izvieto šo informāciju sava mājaslapā internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājaslapā internetā [www.daugavpils.lv](http://www.daugavpils.lv), kur ir pieejami iepirkuma procedūras dokumenti.

**10.Pretendenta tiesības un pienākumi.**

10.1.Iepirkumā var piedalīties Piegādātājs Sabiedrisko pakalpojumu sniedzēju iepirkuma likuma izpratnē.

10.2. Pretendentam ir pienākums pēc Pasūtītāja pieprasījuma izskaidrot savu piedāvājumu Pasūtītāja noteiktajā termiņā. Ja Pretendents nesniedz šādus paskaidrojumus norādītajā termiņā, iepirkuma komisija (turpmāk – komisija) ir tiesīga noraidīt Pretendenta piedāvājumu.

10.3.Pretendenta pienākums ir rūpīgi iepazīties ar Nolikuma nosacījumiem un apņemties tos ievērot.

10.4. Pasūtītājs publiskajās datu bāzē pārbauda:

10.4.1.vai Pretendentam un Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētajai personai (neatkarīgi no tā, vai tie reģistrēti Latvijā vai Latvijā ir to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

10.4.2.vai Pretendentam un Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētajai personai (neatkarīgi no tā, vai tie reģistrēti Latvijā vai Latvijā ir to pastāvīgā dzīvesvieta) Latvijā nav pasludināts maksātnespējas process un tas neatrodas likvidācijas stadijā.

10.5. Gadījumā, ja Pasūtītājs konstatēja, ka Pretendentam un Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētajai personai atbilstoši 10.4.p.:

* ir nodokļu parādi, kas kopsummā pārsniedz 150 euro,
* ir pasludināts maksātnespējas process un tas atrodas likvidācijas stadijā;
* vai Pasūtītājam nav iespējās pārbaudīt iepriekš minēto informāciju publiskajās datu bāzē,

tad Pretendents pēc iepirkuma komisijas pieprasījuma iesniedz noteiktajā termiņā, kas nav īsāks par 10 darbdienām izdruku no Valsts ieņēmumu dienesta elektroniskās deklarēšanas sistēmas un/vai pašvaldības izdotu izziņu par to ka tam, kā arī Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu un nekustamā īpašuma nodokļa parādu, kas kopsummā pārsniedz 150 euro; no Latvijas Republikas Uzņēmuma reģistra publiskās datubāzes Maksātnespējas reģistra izdruku vai izziņu, par to, ka tam, kā arī Sabiedrisko pakalpojumu sniedzēju iepirkumu likuma 42.panta pirmās daļas 7.punktā minētajai personai nav pasludināts maksātnespējas process un tas neatrodas likvidācijas stadijā.

10.6. Ja nolikuma 10.5.punktā noteiktajā termiņā minētie dokumenti nav iesniegti, Pasūtītājs pretendentu izslēdz no dalības atklātā konkursā.

**11.Iepirkuma komisijas tiesības**

11.1.Iepirkuma komisijai ir tiesības pieprasīt Pretendentam uzrādīt iesniegto dokumentu atvasinājumu oriģinālus vai notariāli apliecinātas kopijas, ja Pretendents iesniedzis dokumentu atvasinājumus.

11.2.Iepirkuma komisija var lūgt, lai Pretendents vai kompetentas institūcijas papildina vai izskaidro sertifikātus un dokumentus, kas iesniegti atbilstoši Sabiedrisko pakalpojumu sniedzēju iepirkuma likumam un šī nolikuma prasībām. Iepirkuma komisija šīs tiesības izmanto tikai attiecībā uz tiem sertifikātiem un dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.

**12. Piedāvājumu atvēršana**

12.1. Piedāvājumu atvēršana ir atklāta.

12.2. Piedāvājumu atvēršanai Pasūtītājs rīko sanāksmi.

12.3. Komisija atver iesniegtos piedāvājumus tūlīt pēc piedāvājumu iesniegšanas termiņa beigām Nolikumā noradītajā vietā un laikā.

12.4.Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, piedāvāto cenu un jebkuru citu informāciju, ja komisija uzskata to par nepieciešamu. Pēc sanāksmes dalībnieka pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvājuma cena.

12.5.Pēc katra piedāvājuma atvēršanas visi komisijas locekļi parakstās uz Pretendenta finanšu piedāvājuma katras lapas.

**13.Pretendentu atlases dokumentu, tehnisko piedāvājumu un finanšu piedāvājumu atbilstības pārbaude**

13.1.Pretendentu atlases dokumentu, tehnisko piedāvājumu un finanšu piedāvājumu atbilstības pārbaudi saskaņā ar Nolikuma prasībām komisija veic slēgtā sēdē.

13.2.Ja iepirkuma komisija pieprasa, lai Pretendents precizē informāciju par savu piedāvājumu, tā nosaka termiņu, līdz kuram Pretendentam jāsniedz atbilde.

13.3. Komisija piedāvājumu vērtēšanā var pieaicināt ekspertus. Eksperts dod rakstisku vērtējumu, kuru pievieno komisijas sēdes protokolam. Ekspertu vērtējums komisijai nav saistošs.

Katrs eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.

**14. Pretendentu piedāvājumu vērtēšana**

14.1. Pretendentu piedāvājumu vērtēšanu komisija veic slēgtā sēdē.

14.2.Komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, komisija tās labo.

14.3.Par visiem aritmētisko kļūdu labojumiem komisija paziņo Pretendentam, kura piedāvājumā labojumi izdarīti.

14.4.Novērtējot un salīdzinot piedāvājumus, kuros bijušas aritmētiskas kļūdas, komisija ņem vērā tikai tās cenas, kas ir izlabotas atbilstoši šī Nolikuma prasībām.

14.5. Pēc Pretendentu atlases Pasūtītājs saskaņā ar Nolikuma prasībām un kritēriju izvēlas Izraudzīto Pretendentu piedāvājumu ar viszemāko cenu, kas atbilst specifikācijas prasībām.

**15. Lēmuma pieņemšana, paziņošana un līguma noslēgšana**

15.1.Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkumu.

15.2.Komisija pieņem lēmumu slēgt iepirkuma līgumu ar Pretendentu, kurš atbilst visām Nolikumā izvirzītājām prasībām un kura piedāvājums atzīts par piedāvājumu ar viszemāko cenu.

15.3. Pasūtītājs pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanu, kā arī savu lēmumu publicē [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv).

15.4. Iepirkuma līgumu ar izraudzīto Pretendentu slēdz atbilstoši iepirkuma līguma projektam.

15.5.Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis piedāvājumu ar viszemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš iesniedzis piedāvājumu ar viszemāko cenu, Pasūtītājs par savu lēmumu informē visus Pretendentus un publicē paziņojumu [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv).

15.6. Pasūtītājs var pārtraukt Iepirkumu, ja tam ir objektīvs pamatojums, par to vienlaikus rakstveidā informējot visus ieinteresētos piegādātājus un Pretendentus, kā arī publicējot paziņojumu [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv).

**16. Cita informācija**

16.1. Līgums jāizpilda saskaņā ar LR normatīvajiem aktiem un ES normatīvajiem aktiem.

16.2. Piedāvājuma variantu iesniegšana nav pieļaujama.

16.3. Sazināšanās starp Pasūtītāju un ieinteresētajiem Piegādātājiem iepirkuma jautājumos notiek latviešu valodā pa pastu, e-pastu, faksu vai klātienē.

16.4. Pasūtītājs nodrošina to, lai piedāvājumā ietvertā informācija nav pieejama līdz tā atvēršanas brīdim.

16.5. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

Pielikums Nr.1

iepirkuma ar identifikācijas

Nr. ASDS/2018/105 nolikumam

Pieteikums

**par piedalīšanos iepirkumā**

**,,Elektroenerģijas iegāde AS ,,Daugavpils satiksme” vajadzībām”,**

**identifikācijas Nr. ASDS/2018/105**

Pretendents (pretendenta nosaukums), reģistrācijas Nr. (reģistrācijas numurs), (adrese), tā (personas, kas paraksta, pilnvarojums, amats, vārds, uzvārds) personā, ar šā piedāvājuma iesniegšanu, piesakās piedalīties iepirkumā „Elektroenerģijas iegāde AS „Daugavpils satiksme” vajadzībām”,identifikācijas Nr.ASDS/2018/105,un apliecina, ka:

1. pilnībā apņemas ievērot iepirkuma nolikumu;
2. piedāvājums ir 120 (viens simts divdesmit) dienas no piedāvājuma atvēršanas dienas;
3. apņemas slēgt līgumu un izpildīt visus līguma noteikumus;
4. apliecina, ka visas sniegtās ziņas ir patiesas.

|  |  |
| --- | --- |
| Pretendents |  |
| Reģistrācijas Nr. |  |
| Adrese: |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Vārds, uzvārds\* |  |
| Amats |  |
| Paraksts |  |
| Datums |  |

\* Pretendenta vai tā pilnvarotās personas vārds, uzvārds

Pielikums Nr.2

iepirkuma ar identifikācijas

Nr. ASDS/2018/105 nolikumam

**PRETENDENTA FINANŠU APGROZĪJUMA (NETO) IZZIŅA**

Finanšu apgrozījumu (neto) jānorāda atbilstoši Pretendenta pēdējo 3 (trīs) gadu pārskatu datiem. Ja piedāvājumu iesniedz piegādātāju apvienība, tad visu piegādātāju apvienības dalībnieku finanšu apgrozījumi (neto) skaitāmi kopā. Pretendenti, kas dibināti vēlāk, norāda finanšu vidējo apgrozījumu nostrādātajā periodā.

|  |  |
| --- | --- |
| **Gads** | **Finanšu apgrozījums (neto) bez PVN (EUR)** |
| 2015 |  |
| 2016 |  |
| 2017 |  |
| **Kopā** |  |
| **Vidēji =Kopā/3** |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.3

iepirkuma ar identifikācijas

Nr. ASDS/2018/105 nolikumam

**Pretendenta pieredze**

Pretendenta nosaukums \_\_\_\_\_\_\_\_\_\_

|  |  |  |  |
| --- | --- | --- | --- |
| **Nr.** | **Pasūtītāja nosaukums, adrese, kontaktpersona** | **Piegādātās elektroenerģijas apjoms kWh gadā** | **Gads**  **(2015., 2016.**  **vai 2017.)** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| … |  |  |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.4

iepirkuma ar identifikācijas

Nr. ASDS/2018/105 nolikumam

**TEHNISKĀ SPECIFIKĀCIJA**

|  |  |  |  |  |
| --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Prognozētais maksimālais pieslēguma patēriņš viena gada laikā, kWh** |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW | 900000 |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW | 1200000 |
| 3. | Pārveidošanas apakšstacija SP-18 | Grodņas iela 83, Daugavpils | S-8-1 (6-20 kV līnijas), atļautā slodze 150 kW | 180000 |
| 4. | Pārveidošanas apakšstacija SP-10 | Jātnieku iela 90, Daugavpils | S-8-1 (6-20 kV līnijas), atļautā slodze 450 kW | 700000 |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A | 450000 |

Pielikums Nr.5

iepirkuma ar identifikācijas

Nr. ASDS/2018/105 nolikumam

FINANŠU PIEDĀVĀJUMS

2018.gada \_\_\_. \_\_\_\_\_\_

1. Iepazinušies ar iepirkuma ,,Elektroenerģijas iegāde AS ,,Daugavpils satiksme” vajadzībām”, identifikācijas Nr. ASDS/2018/105 prasībām, piedāvājam iegādāties elektroenerģiju par šādu cenu:

|  |  |  |  |  |  |
| --- | --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Cena EUR par 1 kWh**  **bez PVN** |  |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW |  |  |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW |  |  |
| 3. | Pārveidošanas apakšstacija SP-18 | Grodņas  iela 83, Daugavpils | S-8-1 (6-20 kV līnijas), atļautā slodze 150 kW |  |  |
| 4. | Pārveidošanas apakšstacija SP-10 | Jātnieku  iela 90, Daugavpils | S-8-1 (6-20 kV līnijas), atļautā slodze 450 kW |  |  |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A |  |  |

*1Dienas zona, kas ir darba dienās laika periodā no plkst.07:00 līdz plkst. 08:00; no plkst.10:00 līdz17:00 un no plkst. 20:00 līdz plkst.23:00*

*2Nakts zona, kas ir darba dienās laika periodā no plkst. 23:00 līdz plkst. 07:00 un sestdienā un svētdienā visu diennaktī*

*3Maksimumstundu zona, kas ir darba dienās laika periodā no plkst. 08:00 līdz plkst. 10:00 un no 17:00 līdz plkst. 20:00*

2. Elektroenerģijas cena:

2.1. neietver obligāto iepirkumu komponentes un sistēmas pakalpojumu (pārvadi un sadali);

2.2. ietver visus nodokļus un nodevas, izņemot Pievienotās vērtības nodokli.

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.6

iepirkuma ar identifikācijas

Nr. ASDS/2018/105 nolikumam

**LĪGUMA PROJEKTS**

Daugavpilī, 2018. gada \_\_\_\_.\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (turpmāk – LIETOTĀJS) \_\_\_\_\_\_\_\_\_\_\_\_\_\_\_\_\_\_\_ personā, kura darbojas saskaņā ar \_\_\_\_\_\_\_, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – TIRGOTĀJS)\_\_\_\_\_\_\_\_ personā, kas darbojas saskaņā ar \_\_\_\_\_\_\_, no otras puses (tālāk tekstā abi kopā – LĪDZĒJI)

pamatojoties uz Piegādātāja iepirkumam „Elektroenerģijas iegāde AS ,,Daugavpils satiksme’’ vajadzībām”, iepirkuma identifikācijas numurs ASDS/2018/105 (turpmāk – iepirkums), iesniegto piedāvājumu, noslēdz šādu līgumu (tālāk tekstā – LĪGUMS):

**1. Līguma priekšmets**

1.1. TIRGOTĀJS pārdod un LIETOTĀJS pērk elektroenerģiju ar nosacījumiem un par cenu, kas noteikta Līguma 3.1.punktā, pamatojoties uz iepirkumam iesniegto TIRGOTĀJA finanšu piedāvājumu, šādu LIETOTĀJA elektroenerģiju patērējošu objektu vajadzībām:

|  |  |  |  |  |
| --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Prognozētais maksimālais pieslēguma patēriņš viena gada laikā, kWh** |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW | 900000 |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW | 1200000 |
| 3. | Pārveidošanas apakšstacija SP-18 | Grodņas iela 83, Daugavpils | S-8-1 (6-20 kV līnijas), atļautā slodze 150 kW | 180000 |
| 4. | Pārveidošanas apakšstacija SP-10 | Jātnieku iela 90, Daugavpils | S-8-1 (6-20 kV līnijas), atļautā slodze 450 kW | 700000 |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A, 1 laika zona | 450000 |

1.2. TIRGOTĀJS normatīvajos aktos noteiktajā kārtībā atbildīgs par to, lai tā pārdotās elektroenerģijas daudzums katrā tirdzniecības intervālā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.

1.3. Iepirkuma priekšmets neietver elektroenerģijas pārvadi un sadali. Par sistēmas pakalpojumu Lietotājs norēķinās atsevišķi slēdzot sistēmas pakalpojumu līgumu ar sistēmas operatoru.

**2. Līguma termiņš un izpildes kārtība**

2.1. LĪGUMS stājas spēkā **2019.gada 1.februārī** un tā darbības termiņš ir līdz **2020.gada 31. janvārim**, ievērojot 2.2. punkta noteikumu.

2.2. Lai LĪGUMS būtu spēkā un LIETOTĀJS saņemtu nepārtrauktu elektroenerģijas piegādi, ir nepieciešams spēkā esošs sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija.

**3. Elektroenerģijas cena un norēķinu kārtība**

3.1. Elektroenerģijas cena, par kādu Tirgotājs pārdod Lietotājam elektroenerģiju, tiek noteikta **\_\_\_\_\_ eurocenti** **par 1 kWh** bez pievienotās vērtības nodokļa un \_\_\_\_\_\_\_\_ **eurocenti par 1 kWh** ar Pievienotās vērtības nodokli \_\_\_\_\_\_\_\_\_ laika zonā.

3.2. Kopējā līgumcena līguma darbības laikā ir ne vairāk kā **\_\_\_\_\_\_\_ euro (\_\_\_\_\_\_\_\_\_)** bez pievienotās vērtības nodokļa.

3.3. Elektroenerģijas cena paliek nemainīga visā Līguma darbības laikā. Ja Piegādātājs var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu, PUSES var vienoties par atbilstošu elektroenerģijas cenas samazināšanu.

3.4. Elektroenerģijas cena neietver obligāto iepirkumu komponentes un sistēmas pakalpojumus, kurus Lietotājs apmaksā papildus saskaņā ar elektroenerģijas sistēmas operatoru noslēgtā sistēmas pakalpojumu līguma noteikumiem.

3.5. Norēķini par elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem.

3.6. Komercuzskaites mēraparātu lietošanas kārtība un ar to saistītie jautājumi tiek noteikti sistēmas pakalpojumu līgumā. Pēc sistēmas pakalpojumu līguma noslēgšanas LIETOTĀJS informē TIRGOTĀJU par komercuzskaites mēraparātu lietošanas kārtību.

3.7. Katra mēneša pirmajā datumā LIETOTĀJS nolasa komercuzskaites mēraparātu rādījumus – iepriekšējā mēneša patēriņu un summāro patēriņu vai skaitītāja rādījumu un mēneša pirmajā darba dienā paziņo TIRGOTĀJAM, reģistrējot to on-line datu bāzē.

3.8. Līdz kārtējā mēneša 10.datumam TIRGOTĀJS iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar LIETOTĀJA iesniegto informāciju par komercuzskaites mēraparātu rādījumiem. TIRGOTĀJS rēķinu LIETOTĀJAM nosūta elektroniski uz LIETOTĀJA e-pasta adresi [**info@dsatiksme.lv**](mailto:info@dsatiksme.lv)un tas tiks uzskatīs par saņemtu nākamajā darba dienā pēc tā nosūtīšanas uz norādīto e-pasta adresi.

3.9. Tirgotāja atsūtītajiem rēķiniem jāsatur šādi dati:

3.9.1. skaitītāja Nr.,

3.9.2. Lietotāja objekta adrese,

3.9.3. laika zonas, pieslēguma veids,

3.9.4. skaitītāja radījums no – līdz,

3.9.5. periods no – līdz,

3.9.6. apjoms un mērvienība,

3.9.7. cena par 1 mērvienību, summa.

3.10. LIETOTĀJS samaksā rēķinu 10 (desmit) darba dienu laikā pēc tā saņemšanas. Rēķina apmaksas datums ir naudas ieskaitīšanas diena TIRGOTĀJA bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tā kārtējo maksājumu summu ieskaita kā parāda (arī līgumsoda par kavēto maksājumu) atmaksu.

3.11. Ja TIRGOTĀJS līdz kārtējā mēneša 15.datumam nav saņēmis paziņojumu no LIETOTĀJA par rēķina nesaņemšanu, tiek uzskatīts, ka LIETOTĀJS savlaicīgi saņēmis rēķinu un viņam nav pretenziju pret rēķinā norādītajiem datiem.

**4. Tirgotāja tiesības un pienākumi**

4.1. TIRGOTĀJA pienākumi:

4.1.1. pārdot elektroenerģiju par Līguma 3.1. punktānoteikto elektroenerģijas cenu;

4.1.2. izrakstīt un nosūtīt Lietotājam rēķinu par patērēto elektroenerģiju un nodrošināt iespēju nodot informāciju par patērēto elektroenerģiju, nosūtot datus elektroniski vai reģistrējot on-line datu bāzē. LIETOTĀJS ir deleģējis TIRGOTĀJU norēķināties ar Sistēmas operatoru un TIRGOTĀJS LIETOTĀJAM nosūtāmajā rēķinā ietver maksu par Sistēmas pakalpojumiem, kā arī par Obligātā iepirkuma komponentiem;

4.1.3. Elektroenerģijas padeves pārtraukumu gadījumos nodrošināt operatīvās sazināšanās iespējas 24 stundas diennaktī, 7 dienas nedēļā vismaz pa diviem neatkarīgiem sakaru tīkliem (piem., mobilo telefonu un fiksētās līnijas telefonu) ar TIRGOTĀJA pārstāvi, kas ir atbildīgs par nepārtrauktas un kvalitātes prasībām atbilstošas elektroenerģijas saņemšanas nodrošināšanu;

4.1.4. 10 (desmit) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.

4.2. Tirgotāja tiesības:

4.2.1. pieprasīt no Lietotāja avansa maksājumu viena mēneša vidējā maksājuma apmērā, ja Lietotājs ir atkārtoti kavējis maksājumus;

4.2.2. ja Tirgotājs savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu Lietotājam pēc iepriekšējā mēneša patēriņa.

**5. Lietotāja tiesības un pienākumi**

5.1. Lietotāja pienākumi:

5.1.1. apmaksāt patērēto elektroenerģiju 10 (desmit) darba dienu laikā pēc rēķina saņemšanas, kas tiek izrakstīts saskaņā ar Līguma 3.8. punkta nosacījumiem;

5.1.2. informēt Tirgotāju, ja no Tirgotāja nav savlaicīgi (līdz mēneša 10. datumam) saņemts rēķins par iepriekšējā mēnesī patērēto elektroenerģiju;

5.1.3. noslēgt sistēmas pakalpojumu līgumu ar elektroenerģijas sistēmas operatoru un veikt atbilstošu sistēmas pakalpojumu un papildpakalpojumu un vietējo neatkarīgo ražotāju atbalsta komponentes (obligātās iepirkuma komponentes) apmaksu atbilstoši Latvijas Republikas normatīvajiem aktiem;

5.1.4. 10 (desmit) dienu laikā rakstveidā informēt Tirgotāju par sava uzņēmuma juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu;

5.1.5. organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām;

5.1.6. stingri ievērot Latvijas Republikas normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

5.2. LietotājaM ir tiesības normatīvajos aktos noteiktajā kārtībā šī Līguma ietvaros saņemt balansēšanas pakalpojumu.

5.3. LIETOTĀJAM, nepieciešamības gadījumā, ir tiesības pieslēgt jaunu objektu, attiecīgi grozot Līguma 1.1. punktu.

**6. Atbildība un sankcijas**

6.1. Līdzēju atbildība tiek regulēta saskaņā ar spēkā esošajiem Latvijas Republikas normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.

6.2. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.3. Līgumsaistību izpildes prettiesiska nokavējuma gadījumā, puses ir tiesīgas normatīvajos aktos noteiktajā kartībā pieprasīt nokavējuma procentus.

6.4. Tirgotājs nav atbildīgs Lietotājam par to, ka tam nav iespējams pārdot elektroenerģiju sakarā ar to, ka Lietotājam nav spēkā esoša sistēmas pakalpojumu līguma vai elektroenerģijas sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

**7. Vispārējie noteikumi līguma saistību izpildei**

7.1. Līdzēji vienojas, ka tiem ir saistoši Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.

**8. Nepārvarama vara**

8.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kura satur ārkārtējo apstākļu darbības apstiprinājumu un to raksturojumu.

**9. Konfidencialitāte**

9.1. Līdzēji apņemas neizpaust un neizplatīt trešajām personām bez otra Līdzēja piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.

**10. Līguma izbeigšana un grozīšana**

10.1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.

10.2. Līdzējiem ir tiesības Līgumu izbeigt pirms termiņa, ja otrs Līdzējs ir pārkāpis Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otram Līdzējam vismaz 30 (trīsdesmit) dienas iepriekš.

10.3. Tirgotājam ir tiesības izbeigt šo Līgumu, ja nav spēkā vai spēku zaudējis Lietotāja noslēgtais sistēmas pakalpojumu līgums.

10.4. Lietotājam ir tiesības izbeigt šo Līgumu, par to 21 (divdesmit vienu) darba dienu iepriekš rakstiski brīdinot Tirgotāju. Lietotājs šajā gadījumā apmaksā Tirgotāja izrakstītos rēķinus par saņemto elektroenerģiju atbilstoši Līguma nosacījumiem.

**11. Citi noteikumi**

11.1. Citus, šajā Līgumā neregulētus jautājumus Līdzēji risina sarunu ceļā saskaņā ar Latvijas Republikas normatīvajiem aktiem.

11.2. Visi Līguma grozījumi un papildinājumi ir sastādāmi Līdzējiem rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.

11.3. Līgums sagatavots 2 (divos) eksemplāros, katrs uz \_\_ lapām ar vienādu juridisku spēku, no kuriem viens glabājas pie Tirgotāja, otrs pie Lietotāja.

11.4. Par līguma izpildi ir atbildīgas šādas pušu kontaktpersonas

11.4.1, no Pasūtītāja puses – \_\_\_\_\_\_\_\_, tālr. \_\_\_\_\_\_\_\_\_;

11.4.2. no Izpildītāja puses – \_\_\_\_\_\_\_\_\_, tālr. \_\_\_\_\_\_\_\_\_.

**12. Pušu rekvizīti un paraksti**

|  |  |
| --- | --- |
| **LIETOTĀJS:** | **TIRGOTĀJS:** |